title: Decizia Comisiei din 27 iulie 2005 de derogare de la Decizia 2001/822/CE a Consiliului cu privire la regulile de origine pentru carnea de scoici din genul Placopecten magellanicus din Saint-Pierre și Miquelon [notificată cu numărul C(2005) 2819]

text:
Anunţ juridic important

|

32005D0578

Jurnalul Oficial L 197 , 28/07/2005 p. 0031 - 0033

		20050727Decizia Comisieidin 27 iulie 2005de derogare de la Decizia 2001/822/CE a Consiliului cu privire la regulile de origine pentru carnea de scoici din genul Placopecten magellanicus din Saint-Pierre și Miquelon[notificată cu numărul C(2005) 2819](2005/578/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană [1], în special articolul 37 din anexa III,întrucât:(1) La 27 aprilie 2005, Saint Pierre și Miquelon a cerut o derogare pe șapte ani de la regulile de origine stabilite în anexa III la Decizia 2001/822/CE pentru o cantitate anuală de 250 de tone de carne de scoici din genul Placopecten magellanicus, proaspete sau congelate, exportate din Saint Pierre și Miquelon.(2) Saint-Pierre și Miquelon și-a întemeiat cererea pe întârzierile în lansarea activităților de cultivare a scoicilor în golful Miquelon și pe faptul că producția locală de scoici se bazează în mare parte pe icrele importate din Canada. Icrele, scoicile brute și carnea de scoică importate din Canada vor înlocui în mod provizoriu aprovizionarea cu scoici brute de care duce lipsă în prezent industria locală.(3) Derogarea cerută este justificată în temeiul anexei III la Decizia 2001/822/CE, în special a articolului 37 alineatul (1), în ceea ce privește în special dezvoltarea unei industrii existente în Saint-Pierre și Miquelon. Derogarea este esențială pentru menținerea activității întreprinderii respective, care un număr important de angajați. Sub rezerva respectării anumitor condiții referitoare la cantități, supraveghere și durată, derogarea nu produce un prejudiciu grav vreunui sector economic bine stabilit al Comunității sau vreunuia dintre statele membre.(4) În consecință, trebuie acordată o derogare pentru anumite cantități de carne de scoici din genul Placopecten magellanicus, prelucrate în Saint-Pierre și Miquelon și importate în Comunitate.(5) Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar [2] stabilește norme pentru gestionarea contingentelor tarifare. Aceste norme trebuie aplicate mutatis mutandis la gestionarea cantităților pentru care este acordată derogarea în cauză.(6) Având în vedere expirarea Deciziei 2001/822/CE la 31 decembrie 2011, trebuie asigurată valabilitatea derogării dincolo de această dată în cazul în care este adoptată o nouă decizie privind asocierea țărilor și teritoriilor de peste mări la Comunitatea Europeană sau dacă este prelungită Decizia 2001/822/CE.(7) Măsurile prevăzute de prezenta decizie sunt conforme cu avizul Comitetului Codului Vamal,ADOPTĂ PREZENTA DECIZIE:Articolul 1Prin derogare de la dispozițiile anexei III la Decizia 2001/822/CE, carnea de scoici din genul Placopecten magellanicus, proaspătă și congelată, care este menționată la codul 0307 din NC și în anexă și care a fost prelucrată în Saint-Pierre și Miquelon, este considerată ca fiind originară din Saint-Pierre și Miquelon atunci când este obținută din icre, scoici brute și carne de scoici neoriginare, în conformitate cu condițiile din prezenta decizie.Articolul 2Derogarea prevăzută la articolul 1 se aplică numai cantităților indicate în anexa la prezenta decizie, care sunt importate din Saint-Pierre și Miquelon în Comunitate între 1 august 2005 și 31 iulie 2012.Articolul 3Articolele 308a, 308b și 308c din Regulamentul (CEE) nr. 2454/93 privind gestionarea contingentelor tarifare se aplică mutatis mutandis la gestionarea cantităților stabilite în anexă.Articolul 4(1) Autoritățile vamale din Saint-Pierre și Miquelon iau măsurile necesare pentru a asigura controale cantitative asupra exporturilor de produse prevăzute la articolul 1. În acest scop, toate certificatele eliberate în conformitate cu prezenta decizie conțin o trimitere la aceasta.(2) Autoritățile competente din Saint-Pierre și Miquelon transmit Comisiei, în fiecare trimestru, o declarație privind cantitățile pentru care au fost eliberate certificate de circulație EUR. 1 în conformitate cu prezenta decizie și numerele de serie ale acestor certificate.Articolul 5Rubrica 7 a certificatelor EUR. 1 eliberate în temeiul prezentei decizii conține una dintre următoarele mențiuni:- "Derogation — Commission Decision 2005/578/EC";- "Dérogation — Décision 2005/578/CE de la Commission".Articolul 6Prezenta decizie se aplică de la 1 august 2005 la 31 decembrie 2011.În cazul în care se adoptă un nou regim preferențial care să înlocuiască Decizia 2001/822/CE după 31 decembrie 2011, prezenta decizie continuă să se aplice până la data expirării acestui nou regim, dar nu și după data de 31 iulie 2012.Articolul 7Prezenta decizie se adresează statelor membre.Adoptată la Bruxelles, 27 iulie 2005.Pentru ComisieLászló KovácsMembru al Comisiei[1] JO L 314, 30.11.2001, p. 1.[2] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 883/2005 (JO L 148, 11.6.2005, p. 5).--------------------------------------------------20050727ANEXĂCantități importate din Saint-Pierre și MiquelonNr. de ordine | Cod NC | Subdiviziune TARIC | Descrierea bunurilor | Perioadă | Cantități (tone) |09.1643 | 03072100 03072990 | 20 10 | Carne de scoici din genul Placopecten magellanicus, proaspătă și congelată | de la 1.8.2005 la 31.7.2006 | 250 |de la 1.8.2006 la 31.7.2007 | 250 |de la 1.8.2007 la 31.7.2008 | 250 |de la 1.8.2008 la 31.7.2009 | 250 |de la 1.8.2009 la 31.7.2010 | 250 |de la 1.8.2010 la 31.7.2011 | 250 |de la 1.8.2011 la 31.7.2012 | 250 |--------------------------------------------------


title: 2008/189/CE: Decizia Consiliului din 18 februarie 2008 privind încheierea Acordului între Comunitatea Europeană și Guvernul Georgiei cu privire la anumite aspecte legate de serviciile aeriene

text:
               5.3.2008

               RO

               Jurnalul Oficial al Uniunii Europene

               L 60/23

      DECIZIA CONSILIULUI

   din 18 februarie 2008
   privind încheierea Acordului între Comunitatea Europeană și Guvernul Georgiei cu privire la anumite aspecte legate de serviciile aeriene
   (2008/189/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Printr-o decizie din 5 iunie 2003, Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile bilaterale în vigoare printr-un acord comunitar.

               (2)

               În numele Comunității, Comisia a negociat un acord cu Georgia cu privire la anumite aspecte legate de serviciile aeriene, în conformitate cu mecanismele și directivele prevăzute în anexa la decizia din 5 iunie 2003.

               (3)

               Acordul a fost semnat în numele Comunității și sub rezerva încheierii sale la o dată ulterioară, în conformitate cu Decizia 2006/357/CE a Consiliului (2).

               (4)

               Acordul ar trebui aprobat,

         DECIDE:
   Articolul 1
   Acordul dintre Comunitatea Europeană și Guvernul Georgiei cu privire la anumite aspecte legate de serviciile aeriene se aprobă în numele Comunității.
   Articolul 2
   Președintele Consiliului este autorizat să desemneze persoana împuternicită să efectueze notificarea prevăzută la articolul 8 alineatul (1) din acord.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  Avizul din 6 septembrie 2005 (nepublicat încă în Jurnalul Oficial).

      (2)  JO L 134, 20.5.2006, p. 23.


title: 2012/499/UE: Decizia Consiliului din 26 iunie 2012 privind semnarea, în numele Uniunii Europene, a Acordului între Uniunea Europeană și Republica Turcia privind readmisia persoanelor aflate în situație de ședere ilegală

text:
               8.9.2012

               RO

               Jurnalul Oficial al Uniunii Europene

               L 244/4

         DECIZIA CONSILIULUI
   din 26 iunie 2012
   privind semnarea, în numele Uniunii Europene, a Acordului între Uniunea Europeană și Republica Turcia privind readmisia persoanelor aflate în situație de ședere ilegală
   (2012/499/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La data de 28 noiembrie 2002, Consiliul a autorizat Comisia să înceapă negocieri cu Republica Turcia privind Acordul între Uniunea Europeană și Republica Turcia privind readmisia persoanelor aflate în situație de ședere ilegală (denumit în continuare „acordul”). Negocierile au fost încheiate cu succes prin parafarea acordului la 21 iunie 2012.

               (2)

               În conformitate cu articolele 1 și 2 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul respectiv, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (3)

               În conformitate cu articolele 1 și 2 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul respectiv, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (4)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (5)

               Acordul ar trebui semnat, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Semnarea Acordului între Uniunea Europeană și Republica Turcia privind readmisia persoanelor aflate în situație de ședere ilegală se autorizează în numele Uniunii, sub rezerva încheierii acordului menționat.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxemburg, 26 iunie 2012.

            Pentru Consiliu

            Președintele

         N. WAMMEN


title: 2010/78/: Decizia Comisiei din 9 februarie 2010 privind revizuirea pragurilor menționate la articolul 157 litera (b) și la articolul 158 alineatul (1) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar

text:
               10.2.2010

               RO

               Jurnalul Oficial al Uniunii Europene

               L 37/73

         DECIZIA COMISIEI
   din 9 februarie 2010
   privind revizuirea pragurilor menționate la articolul 157 litera (b) și la articolul 158 alineatul (1) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar
   (2010/78/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (1), în special articolul 271,
   întrucât:

               (1)

               Regulamentul (CE) nr. 1177/2009 al Comisiei (2) a modificat pragurile aplicabile în materie de achiziții publice în temeiul dispozițiilor prevăzute în Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (3).

               (2)

               Din motive de coerență, este necesar, în consecință, să se stabilească pragurile menționate la articolul 157 litera (b) și la articolul 158 alineatul (1) din Regulamentul (CE, Euratom) nr. 2342/2002.

               (3)

               Întrucât pragurile modificate de Regulamentul (CE) nr. 1177/2009 se aplică de la 1 ianuarie 2010, prezenta decizie trebuie să se aplice, de asemenea, de la 1 ianuarie 2010. În consecință, este necesar să se prevadă intrarea în vigoare a prezentei decizii în ziua următoare datei publicării în Jurnalul Oficial al Uniunii Europene.

               (4)

               Decizia 2004/121/CE a Comisiei din 6 februarie 2004 privind revizuirea pragurilor menționate la articolul 157 litera (b) și la articolul 158 alineatul (1) literele (a) și (c) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar (4), Decizia 2006/103/CE a Comisiei din 14 februarie 2006 de revizuire a limitelor prevăzute la articolul 157 litera (b) și la articolul 158 alineatul (1) literele (a) și (c) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar (5) și Decizia 2008/102/CE a Comisiei din 1 februarie 2008 privind revizuirea pragurilor menționate la articolul 157 litera (b) și la articolul 158 alineatul (1) din Regulamentul (CE, Euratom) nr. 2342/2002 de stabilire a normelor de aplicare a regulamentului financiar (6) sunt în prezent caduce și trebuie, în consecință, abrogate,

         ADOPTĂ PREZENTA DECIZIE:
   Articolul 1
   Valorile în euro ale pragurilor aplicabile în materie de atribuire a contractelor de achiziții publice sunt stabilite după cum urmează:

               —

               4 845 000 EUR la articolul 157 litera (b);

               —

               125 000 EUR la articolul 158 alineatul (1) litera (a);

               —

               193 000 EUR la articolul 158 alineatul (1) litera (b);

               —

               4 845 000 EUR la articolul 158 alineatul (1) litera (c).

         Articolul 2
   Deciziile 2004/121/CE, 2006/103/CE și 2008/102/CE se abrogă.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2010.

      Adoptată la Bruxelles, 9 februarie 2010.

            Pentru Comisie

            Președintele

         José Manuel BARROSO

      (1)  JO L 357, 31.12.2002, p. 1.

      (2)  JO L 314, 1.12.2009, p. 64.

      (3)  JO L 134, 30.4.2004, p. 114.

      (4)  JO L 36, 7.2.2004, p. 58.

      (5)  JO L 46, 16.2.2006, p. 52.

      (6)  JO L 36, 9.2.2008, p. 5.


title: Decizia 2013/661/PESC a Consiliului din 15 noiembrie 2013 de modificare a Deciziei 2010/413/PESC privind adoptarea de măsuri restrictive împotriva Iranului

text:
               16.11.2013

               RO

               Jurnalul Oficial al Uniunii Europene

               L 306/18

         DECIZIA 2013/661/PESC A CONSILIULUI
   din 15 noiembrie 2013
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (1), în special articolul 23 alineatul (2),
   întrucât:

               (1)

               La 26 iulie 2010, Consiliul a adoptat Decizia 2010/413/PESC privind adoptarea de măsuri restrictive împotriva Iranului.

               (2)

               Prin hotărârile sale din 6 septembrie 2013 în cauzele T-493/10 (2), T-4/11 și T-5/11 (3), T-12/11 (4), T-13/11 (5), T-24/11 (6), T-42/12 și T-181/12 (7), T-57/12 (8) și T-110/12 (9), Tribunalul Uniunii Europene a anulat deciziile Consiliului de a include Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC și Iranian Offshore Engineering & Construction Co. pe lista persoanelor și a entităților care fac obiectul măsurilor restrictive, listă care figurează în anexa II la Decizia 2010/413/PESC.

               (3)

               Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC și Iranian Offshore Engineering & Construction Co. ar trebui să fie din nou incluse pe lista persoanelor și a entităților care fac obiectul măsurilor restrictive, pe baza unor noi motivări referitoare la fiecare dintre aceste persoane sau entități.

               (4)

               Pe lista persoanelor și a entităților care fac obiectul măsurilor restrictive ar mai trebui inclusă o entitate, iar referitor la o altă entitate care face obiectul măsurilor restrictive, informațiile de identificare ar trebui modificate.

               (5)

               În urma pronunțării hotărârilor Tribunalului în cauza T-421/11 (10), Qualitest FZE nu este inclusă pe lista persoanelor și entităților care fac obiectul unor măsuri restrictive din anexa II la Decizia 2010/413/PESC,

         ADOPTĂ PREZENTA DECIZIE:
   Articolul 1
   Anexa II la Decizia 2010/413/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 15 noiembrie 2013.

            Pentru Consiliu

            Președintele

         R. ŠADŽIUS

      (1)  JO L 195, 27.7.2010, p. 39.

      (2)  Hotărârea din 6 septembrie 2013, Persia International Bank plc/Consiliul Uniunii Europene, T-493/10, nepublicată încă în Repertoriu.

      (3)  Hotărârea din 6 septembrie 2013, Export Development Bank of Iran/Consiliul Uniunii Europene, T-4/11 și T-5/11, nepublicată încă în Repertoriu.

      (4)  Hotărârea din 6 septembrie 2013, Iran Insurance Company/Consiliul Uniunii Europene, T-12/11, nepublicată încă în Repertoriu.

      (5)  Hotărârea din 6 septembrie 2013, Post Bank Iran/Consiliul Uniunii Europene, T-13/11, nepublicată încă în Repertoriu.

      (6)  Hotărârea din 6 septembrie 2013, Bank Refah Kargaran/Consiliul Uniunii Europene, T-24/11, nepublicată încă în Repertoriu.

      (7)  Hotărârea din 6 septembrie 2013, Naser Bateni/Consiliul Uniunii Europene, T-42/12 și T-181/12, nepublicată încă în Repertoriu.

      (8)  Hotărârea din 6 septembrie 2013, Good Luck Shipping LLC/Consiliul Uniunii Europene, T-57/12, nepublicată încă în Repertoriu.

      (9)  Hotărârea din 6 septembrie 2013, Iranian Offshore Engineering & Construction Co./Consiliul Uniunii Europene, T-110/12, nepublicată încă în Repertoriu.

      (10)  Hotărârea din 5 decembrie 2013, Qualitest FZE/Consiliul Uniunii Europene, T-421/11, nepublicată încă în Repertoriu.

      ANEXĂ
      I.   Persoanele și entitățile enumerate mai jos se adaugă pe lista prevăzută în anexa II la Decizia 2010/413/PESC

      I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului

      B.   Entități

                  Nume

                  Informații de identificare

                  Motive

                  Data includerii în listă

                  1.

                  Post Bank of Iran (alias Post Bank Iran, Post Bank)

                              237, Motahari Ave., Teheran, Iran 1587618118

                              Site web: www.postbank.ir

                  Companie al cărei deținător majoritar este guvernul Iranului și care furnizează sprijin financiar guvernului Iranului.

                  16.11.2013

                  2.

                  Iran Insurance Company (alias Bimeh Iran)

                  121 Fatemi Ave., P.O. Box 14155-6363 Teheran, IranP.O. Box 14155-6363, 107 Fatemi Ave., Teheran, Iran

                  Companie în proprietatea statului, care furnizează sprijin financiar guvernului Iranului.

                  16.11.2013

                  3.

                  Export Development Bank of Iran (EDBI) (inclusiv toate sucursalele și filialele)

                  Export Development Building, 21th floor, Tose’e tower, 15th st, Ahmad Qasir Ave, Teheran – Iran, 15138-35711 lângă 15th Alley, Bokharest Street, Argentina Square, Teheran, Iran; Tose’e Tower, colț cu15th St, Ahmad Qasir Ave., Argentine Square, Teheran, Iran; No. 129, 21 ’s Khaled Eslamboli, No. 1 Building, Teheran, Iran; numărul certificatului de înregistrare 86936 (Iran)

                  Companie în proprietatea statului, care furnizează sprijin financiar guvernului Iranului.

                  16.11.2013

                  4.

                  Persia International Bank Plc

                  6 Lothbury, Londra Cod poștal: EC2R 7HH, Regatul Unit

                  Entitate deținută de entitățile desemnate Bank Mellat și Bank Tejarat.

                  16.11.2013

                  5.

                  Iranian Offshore Engineering & Construction Co (IOEC)

                  18 Shahid Dehghani Street, Qarani Street, Teheran 19395-5999
                  Sau: No.52 North Kheradmand Avenue (Colț cu 6th Alley) Teheran, IRAN
                  Web: http://www.ioec.com/

                  Entitate importantă din sectorul energiei; furnizează venituri substanțiale guvernului Iranului. În această calitate, IOEC furnizează sprijin financiar și logistic guvernului Iranului.

                  16.11.2013

                  6.

                  Bank Refah Kargaran
                  (alias Bank Refah)

                  40, North Shiraz Street, Mollasadra Ave., Vanak Sq., Teheran, Cod poștal 19917, Iran,
                  Swift: REF AIRTH

                  Entitate care furnizează sprijin guvernului Iranului. Este deținută în proporție de 94 % de Iranian Social Security Organisation, care este controlată de guvernul Iranului, și furnizează servicii bancare ministerelor din cadrul guvernului.

                  16.11.2013

            III.   Islamic Republic of Iran Shipping Lines (IRISL)

      A.   Persoane

                  Nume

                  Informații de identificare

                  Motive

                  Data includerii în listă

                  1.

                  Naser Bateni

                  Născut la 16 decembrie 1962, iranian.

                  Naser Bateni acționează în numele IRISL. A deținut una dintre funcțiile de director în cadrul IRISL până în 2008, iar ulterior a ocupat funcția de director al IRISL Europe GmbH. Este directorul Hanseatic Trade and Trust Shipping GmbH (HTTS), companie care, în calitate de agent general al companiilor Safiran Payam Darya Shipping Lines (SAPID) și Hafize Darya Shipping Lines (HDS Lines), le furnizează acestora servicii esențiale, ambele fiind entități desemnate care acționează în numele IRISL.

                  16.11.2013

            B.   Entități

                  Nume

                  Informații de identificare

                  Motive

                  Data includerii în listă

                  1.

                  Good Luck Shipping Company LLC
                  (alias Good Luck Shipping Company)

                  P.O. BOX 5562, Dubai; sau P.O. Box 8486, Dubai, Emiratele Arabe Unite

                  În calitatea sa de agent al Hafize Darya Shipping Lines (HDS Lines) în Emiratele Arabe Unite, Good Luck Shipping Company LLC furnizează servicii esențiale companiei HDS Lines, care este o entitate desemnată care acționează în numele IRISL.

                  16.11.2013

                  2.

                  Hanseatic Trade Trust & Shipping (HTTS) GmbH

                  Adresa poștală: Schottweg 7, 22087 Hamburg, Germania;
                  Adresă alternativă: Opp 7th Alley, Zarafshan St, Eivanak St, Qods Township.

                  Hanseatic Trade and Trust Shipping GmbH (HTTS) este agentul general al Safiran Payam Darya Shipping Lines (SAPID) și al Hafize Darya Shipping Lines (HDS Lines) și, ca atare, furnizează servicii esențiale celor două societăți, care sunt desemnate drept entități care acționează în numele IRISL.

                  16.11.2013

            II.   Datele referitoare la entitatea inclusă în anexa II la Decizia 2010/413/PESC indicată mai jos se înlocuiesc cu datele de mai jos

      B.   Entități

                  Nume

                  Informații de identificare

                  Motive

                  Data includerii în listă

                  1.

                  Onerbank ZAO (alias Onerbank ZAT, Eftekhar Bank, Honor Bank, Honorbank, North European Bank)

                  Ulitsa Klary Tsetkin 51-1, 220004, Minsk, Belarus

                  Bancă cu sediul în Belarus, deținută de Bank Refah Kargaran, Bank Saderat și Bank Toseeh Saderat Iran.

                  23.5.2011


title: Decizia Consiliului din 19 mai 2003 privind principiile, prioritățile, obiectivele intermediare și condițiile Parteneriatului pentru aderarea Republicii Turcia

text:
Anunţ juridic important

|

32003D0398

Jurnalul Oficial L 145 , 12/06/2003 p. 0040 - 0056 ediţie specială în limba cehă capitol 11 volum 47 p. 42  - 58 ediţie specială în limba estonă capitol 11 volum 47 p. 42  - 58 ediţie specială în limba maghiară capitol 11 volum 47 p. 42  - 58 ediţie specială în limba lituaniană capitol 11 volum 47 p. 42  - 58 LV.ES capitol 11 volum 47 p. 42  - 58 MT.ES capitol 11 volum 47 p. 42  - 58 PL.ES capitol 11 volum 47 p. 42  - 58 SK.ES capitol 11 volum 47 p. 42  - 58 ediţie specială în limba slovenă capitol 11 volum 47 p. 42  - 58

		Decizia Consiliuluidin 19 mai 2003privind principiile, prioritățile, obiectivele intermediare și condițiile Parteneriatului pentru aderarea Republicii Turcia(2003/398/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 390/2001 al Consiliului din 26 februarie 2001 privind asistența pentru Turcia în cadrul strategiei de preaderare, în special instituirea unui parteneriat pentru aderare [1], în special articolul 2,având în vedere propunerea Comisiei,întrucât:(1) Consiliul European de la Copenhaga menționează decizia adoptată în 1999 la Helsinki, în conformitate cu care Turcia este un stat candidat care este destinat să adere la Uniune pe baza acelorași criterii ce se aplică celorlalte state candidate. Acesta întâmpină favorabil măsurile importante luate de către Turcia pentru îndeplinirea criteriilor de la Copenhaga, în special prin intermediul recentelor pachete de măsuri legislative și al măsurilor ulterioare de punere în aplicare care reglementează un mare număr de priorități-cheie definite în Parteneriatul pentru aderare.(2) Consiliul de la Copenhaga a decis că, în scopul sprijinirii Turciei în vederea aderării la Uniunea Europeană, strategia de aderare prevăzută pentru această țară ar trebui să fie consolidată. Comisia a fost invitată să prezinte o propunere privind un parteneriat pentru aderare revizuit.(3) Regulamentul (CE) nr. 390/2001 prevede ca, hotărând cu majoritate calificată, la propunerea Comisiei, Consiliul să adopte principiile, prioritățile, obiectivele intermediare și condițiile prevăzute de Parteneriatul pentru aderare propus Turciei, precum și ajustările importante care se vor aduce ulterior acestuia.(4) Asistența comunitară se subordonează unor elemente esențiale, în special progreselor realizate în vederea îndeplinirii criteriilor de la Copenhaga. Atunci când lipsește un element esențial, Consiliul, hotărând cu majoritate calificată, la propunerea Comisiei, poate să ia măsurile corespunzătoare în ceea ce privește orice ajutor de preaderare.(5) Consiliul de Asociere CE-Turcia a decis că punerea în aplicare a Parteneriatului pentru aderarea Turciei este examinată, după caz, de către organismele competente ale acordului de asociere.(6) În raportul periodic din 2002, Comisia a prezentat o analiză obiectivă a pregătirilor Turciei în vederea aderării și a identificat un anumit număr de domenii de acțiuni prioritare.(7) În cadrul pregătirii pentru aderare, Turcia trebuie să elaboreze un program național de adoptare a acquis-ului care ar trebui să cuprindă un calendar pentru realizarea priorităților și obiectivelor intermediare din Parteneriatul pentru aderare,DECIDE:Articolul 1În conformitate cu articolul 2 din Regulamentul (CE) nr. 390/2001, principiile, prioritățile, obiectivele intermediare și condițiile din Parteneriatul pentru aderarea Turciei sunt prevăzute la anexa care face parte integrantă din prezenta decizie.Articolul 2Punerea în aplicare a Parteneriatului pentru aderare se examinează și se monitorizează în cadrul organismelor acordului de asociere, precum și de către organismele competente ale Consiliului pe baza raportului periodic care îi este prezentat de către Comisie.Articolul 3Prezenta decizie intră în vigoare în a treia zi de la data publicării în Jurnalul Oficial al Uniunii Europene.Adoptată la Bruxelles, 19 mai 2003.Pentru ConsiliuPreședinteleG. Papandreou[1] JO L 58, 28.2.2001, p. 1.--------------------------------------------------ANEXĂTURCIA: PARTENERIAT PENTRU ADERARE 20031. INTRODUCEREConsiliul European, reunit la Luxemburg în decembrie 1997, a hotărât că Parteneriatul pentru aderare ar constitui axa esențială a strategiei de preaderare consolidate prin mobilizarea, într-un cadru unic, a tuturor formelor de asistență acordată statelor candidate. În acest mod, Comunitatea poate să își orienteze ajutorul în funcție de nevoile specifice ale fiecărui stat candidat pentru a-i permite să depășească problemele deosebite pe care le întâlnește în perspectiva aderării.Primul Parteneriat pentru aderarea Turciei a fost adoptat în martie 2001. Documentul de strategie al Comisiei privind extinderea din 9 octombrie 2002 prevede propunerea de către Comisie a unei versiuni revizuite a Parteneriatului pentru aderarea Turciei.2. OBIECTIVEParteneriatul pentru aderare are ca obiectiv înscrierea într-un cadru unic a domeniilor de acțiune prioritare identificate în raportul periodic din 2002 al Comisiei privind progresele înfăptuite de către Turcia în vederea aderării la Uniunea Europeană, mijloacele financiare disponibile pentru a o ajuta să pună în aplicare aceste priorități și condițiile aplicabile acestui ajutor. Acesta constituie baza unei serii de instrumente politice destinate sprijinirii statelor candidate în pregătirea lor pentru aderare. În temeiul acestui parteneriat pentru aderare revizuit, Turcia trebuie să adopte un program național revizuit de adoptare a acquis-ului.3. PRINCIPIIDomeniile prioritare au fost definite pentru fiecare stat candidat, în funcție de capacitatea sa de îndeplinire a obligațiilor care decurg din criteriile de la Copenhaga, în conformitate cu care aderarea impune statelor candidate:- să aibă instituții stabile care să garanteze democrația, supremația legii, drepturile omului, respectarea și protecția minorităților;- să dispună de o economie de piață funcțională și să aibă capacitatea de a face față presiunii concurențiale și forțelor de piață în interiorul Uniunii;- să aibă capacitatea de a-și asuma obligațiile și, în special, de a subscrie la obiectivele uniunii politice, economice și monetare.Cu prilejul reuniunii de la Madrid din 1995, Consiliul European a subliniat necesitatea ca statele candidate să își adapteze structurile administrative pentru a asigura punerea în aplicare armonioasă a politicilor comunitare după aderare și, la Luxemburg, în 1997, Consiliul European a subliniat că este necesară încorporarea acquis-ului în legislație, dar nu suficientă în sine, întrucât este necesar să se asigure aplicarea efectivă. Consiliile europene de la Feira și Göteborg din 2000 și, respectiv, 2001 au confirmat importanța capitală pe care o au pentru statele candidate punerea în aplicare și asigurarea respectării acquis-ului și au adăugat că aceasta necesită eforturi importante de consolidare și de reformă a structurilor lor administrative și judiciare.4. PRIORITĂȚIRapoartele periodice ale Comisiei au evidențiat, în afara progreselor realizate deja, întinderea eforturilor pe care statele candidate trebuie încă să le depună în anumite domenii pentru a-și pregăti aderarea. Este necesar, astfel, să se definească etapele intermediare sub formă de priorități care trebuie să fie însoțite fiecare de obiective precise stabilite în colaborare cu statele în cauză; realizarea acestor obiective condiționează gradul de asistență acordată, avansarea negocierilor în curs cu unele state și deschiderea de noi negocieri cu altele.În parteneriatele pentru aderare, prioritățile sunt repartizate în două grupe: cea a priorităților pe termen scurt și cea a priorităților pe termen mediu. Prima grupă cuprinde probleme selecționate în ideea că este realist să se presupună că Turcia poate să le îndeplinească în 2003/2004. Îndeplinirea problemelor prioritare din a doua grupă ar necesita mai mult de un an, cu toate că unele lucrări ar trebui să progreseze substanțial în 2003/2004.Cu toate că Parteneriatul pentru aderare indică domeniile prioritare pentru pregătirea Turciei pentru aderare, Turcia trebuie totuși să caute să rezolve toate problemele identificate în raportul periodic. Este important, de asemenea, ca aceasta să respecte angajamentele privind armonizarea legislativă și punerea în aplicare a acquis-ului, subscrise în cadrul acordului de asociere, uniunii vamale și deciziilor relevante ale Consiliului de Asociere CE-Turcia privind, în special, regimul comercial al produselor agricole. Trebuie reamintit că transpunerea acquis-ului în legislație nu este suficientă în sine; este necesar, de asemenea, să se asigure aplicarea efectivă a acestuia la același nivel ca în Uniunea Europeană. În toate domeniile enumerate în continuare, este necesar să se pună în aplicare acquis-ul și să se asigure aplicarea acestuia într-un mod credibil și eficace.Analiza raportului periodic al Comisiei a permis definirea următoarelor priorități pentru Turcia:DIALOG POLITIC EXTINS ȘI CRITERII POLITICEPriorități (2003/2004)În conformitate cu concluziile Consiliului European de la Helsinki, în contextul dialogului politic, susținerea cu fermitate a eforturilor depuse pentru găsirea unei soluții globale la problema cipriotă prin continuarea misiunii de bune oficii a Secretarului General al Organizației Națiunilor Unite și a negocierilor pe baza propunerilor sale.În conformitate cu concluziile Consiliului European de la Helsinki, în contextul dialogului politic și ținând cont de principiul rezolvării pașnice a diferendelor, înscris în Carta Organizației Națiunilor Unite, punerea în aplicare a tuturor mijloacelor disponibile pentru rezolvarea eventualelor litigii frontaliere subzistente și a altor probleme conexe (a se vedea punctul 4 din concluziile Consiliului European de la Helsinki).Ratificarea Pactului internațional cu privire la drepturile civile și politice, protocolul său facultativ, precum și Pactul internațional cu privire la drepturile economice, sociale și culturale. Ratificarea Protocolului nr. 6 la Convenția Europeană a Drepturilor Omului. Respectarea Convenției europene pentru apărarea drepturilor omului și a libertăților fundamentale, inclusiv respectarea hotărârilor Curții Europene a Drepturilor Omului (secțiunea II din convenție).Punerea în aplicare a măsurilor de luptă împotriva torturii și a relelor tratamente de către membrii serviciilor de aplicare a legii, în conformitate cu articolul 3 din Convenția Europeană a Drepturilor Omului și cu recomandările Comitetului European pentru Prevenirea Torturii. Adoptarea altor măsuri care vizează efectuarea de către procurori, în timp util și în mod eficient, a anchetelor pentru faptele care ar putea fi denunțate, precum și măsuri ca instanțele să pronunțe pedepse corespunzătoare celor care sunt condamnați pentru abuzuri.Garantarea, în practică, a dreptului persoanelor deținute și arestate la accesul în particular la un avocat și garantarea că familia este avertizată de la începutul perioadei de detenție, în conformitate cu Convenția Europeană a Drepturilor Omului.Garantarea, în plan legislativ și în practică, a exercitării depline, de către toți indivizii, fără discriminare ori diferență pe bază de limbă, rasă, culoare, sex, opinii politice, religie sau convingeri, a libertăților fundamentale și a drepturilor omului, în conformitate cu instrumentele internaționale și europene relevante la care Turcia este parte.Continuarea și punerea în aplicare a reformelor privind libertatea de exprimare, în special libertatea presei. Ridicarea restricțiilor legale în conformitate cu Convenția Europeană a Drepturilor Omului (articolele 10, 17 și 18). Regularizarea situației persoanelor urmărite penal sau condamnate pentru exprimarea nonviolentă de opinii. Punerea în aplicare a dispozițiilor legale privind dreptul la un nou proces după o hotărâre a Curții Europene a Drepturilor Omului în acest sens.Continuarea și punerea în aplicare a reformelor privind dreptul la libertatea de asociere și la libertatea de întrunire pașnică. Ridicarea restricțiilor legale în conformitate cu Convenția Europeană a Drepturilor Omului (articolele 11, 17 și 18), în special în ceea ce privește asociațiile străine și naționale, inclusiv sindicatele. Promovarea dezvoltării societății civile.Adaptarea și punerea în aplicare a dispozițiilor privind exercitarea libertății de gândire, de conștiință și de religie de către orice persoană și comunitate religioasă, în conformitate cu articolul 9 din Convenția Europeană a Drepturilor Omului. Stabilirea condițiilor de funcționare a acestor comunități, în conformitate cu practica din statele membre ale Uniunii Europene. Aceasta cuprinde protecția juridică și judiciară a comunităților, a membrilor și a bunurilor acestora, a învățământului, a numirii și formării clerului, precum și a exercitării drepturilor de proprietate în conformitate cu Protocolul nr. 1 din Convenția Europeană a Drepturilor Omului.Garantarea diversității culturale și a drepturilor culturale pentru toți cetățenii, indiferent de originea acestora. Garantarea accesului efectiv la emisiuni de radio și de televiziune, precum și la învățământul în alte limbi decât turca prin punerea în aplicare a măsurilor existente și eliminarea restricțiilor restante care împiedică acest acces.Adaptarea funcționării Consiliului de Securitate Națională în vederea alinierii controlului civil al armatei la practica urmată în statele membre din Uniunea Europeană.Consolidarea independenței și eficacității sistemului judiciar și promovarea unei interpretări coerente a dispozițiilor legale privind drepturile omului și libertățile fundamentale în conformitate cu Convenția Europeană a Drepturilor Omului. Luarea măsurilor care se impun pentru a asigura respectarea obligației de luare în considerare a jurisprudenței Curții Europene a Drepturilor Omului de către toate instanțele judiciare. Alinierea funcționării instanțelor de securitate ale statului la standardele europene. Pregătirea creării instanțelor judecătorești de apel intermediare.Continuarea organizării condițiilor de detenție din închisori pentru a fi în conformitate cu standardele în vigoare în statele membre ale Uniunii Europene.Continuarea formării serviciilor de aplicare a legii în problemele privind drepturile omului și tehnicile moderne de anchetă, în special în ceea ce privește lupta împotriva torturii și a relelor tratamente pentru a preveni încălcările drepturilor omului. Consolidarea formării judecătorilor și procurorilor în aplicarea Convenției Europene a Drepturilor Omului și a jurisprudenței Curții Europene a Drepturilor Omului.Continuarea eforturilor de elaborare a unei strategii globale de reducere a disparităților regionale care vizează, în special, îmbunătățirea situației în regiunea de sud-est, pentru a spori posibilitățile economice, sociale și culturale disponibile tuturor cetățenilor. În acest context, este necesară susținerea și accelerarea reîntoarcerii către locurile lor de origine a persoanelor deplasate intern.Pe termen scurtCriterii economice- Asigurarea punerii în aplicare a actualului program de dezinflație și de reformă structurală convenit cu Fondul Monetar Internațional (FMI) și Banca Mondială, asigurând, în special, controlul cheltuielilor publice.- Continuarea punerii în aplicare rapide a reformei din sectorul financiar, în special alinierea la standardele internaționale a reglemetărilor prudențiale și de transparență, precum și supravegherea acestora.- Păstrarea independenței autorităților de reglementare a pieței.- Punerea în aplicare a reformelor agricole.- Accelerarea privatizării întreprinderilor aflate în proprietate publică, ținând cont de componenta socială.- Continuarea liberalizării pieței, în special în sectoarele tutunului și zahărului.- Facilitarea și promovarea investițiilor externe directe.- Îmbunătățirea dialogului economic cu Uniunea Europeană, în special în cadrul procedurilor de supraveghere fiscală pentru perioada de preaderare, punând accentul pe măsurile corespunzătoare care vizează crearea unui climat macroeconomic stabil și previzibil și pe punerea în aplicare a reformelor structurale.- Punerea în aplicare a măsurilor pentru abordarea problemei economiei informale.Capacitatea de a-și asuma obligațiile care decurg din aderareLibera circulație a mărfurilor- Eliminarea barierelor tehnice și administrative în calea comerțului. Accelerarea alinierii la standardele europene, asigurarea de controale eficace în interiorul pieței și libera circulație a mărfurilor, în conformitate cu legislația privind piața internă.- Începerea punerii în aplicare a certificării, evaluării conformității și a marcajelor CE, în conformitate cu directivele "Noua Abordare" și "Abordare Globală"; consolidarea structurilor existente de supraveghere a pieței și de evaluare a conformității, prin furnizarea de echipamente și prin formare profesională și crearea unei infrastructuri administrative compatibile.- Încheierea lucrărilor privind recunoașterea reciprocă și a alinierii acquis-ului în sectoarele nearmonizate încă (articolele 28-30 din Tratatul CE și instrumente legislative conexe).- Dezvoltarea unei infrastructuri de metrologie eficace și reorganizarea Institutului Turc de Standardizare pentru a permite o separare a funcțiilor de standardizare, de certificare și de supraveghere a pieței.- Continuarea eforturilor în domeniul siguranței alimentelor, inclusiv alinierea progresivă la acquis în domeniul legislației privind produsele alimentare și crearea (sau reorganizarea, după caz) a structurilor instituționale.- Finalizarea alinierii legislației privind achizițiile publice la acquis-ul comunitar.- Sporirea capacității autorității responsabile cu achizițiile publice de a pune în aplicare noua lege privind achizițiile publice și de a asigura monitorizarea acesteia.Libertatea de a presta servicii- Începerea identificării și eliminarea obstacolelor potențiale la aplicarea dispozițiilor Tratatului CE cu privire la dreptul de stabilire și la libertatea de a presta servicii.- Alinierea la acquis în ceea ce privește prestarea de servicii în societatea informațională.- Finalizarea alinierii legislației în ceea ce privește serviciile financiare, consolidarea structurilor de supraveghere și îmbunătățirea bilanțului aplicării, în special prin garantarea independenței organismelor de reglementare.- Alinierea completă la legislația comunitară în domeniul bancar și cel al asigurărilor și instituirea unei autorități de supraveghere a asigurărilor.- Alinierea la acquis în domeniul protecției datelor cu caracter personal.Libera circulație a capitalurilor- Eliminarea tuturor restricțiilor la investițiile străine (provenite din Uniunea Europeană) în toate sectoarele economice din Turcia.Dreptul societăților comerciale- Finalizarea alinierii la acquis a dreptului societăților comerciale și a legislației contabile.- Finalizarea alinierii la acquis a drepturilor de proprietate intelectuală și industrială, în special a legislației privind protecția datelor pentru produsele farmaceutice și consolidarea luptei împotriva pirateriei și contrafacerii.Concurență- Alinierea la acquis în ceea ce privește ajutoarele de stat și instituirea unei autorități naționale de monitorizare a ajutoarelor de stat pentru a se asigura un control eficace al ajutoarelor de stat, bazat pe criterii comunitare.- Alinierea la acquis a legislației privind monopolurile și întreprinderile care beneficiază de drepturi speciale și exclusive.- Finalizarea alinierii dispozițiilor de aplicare în domeniul antitrust.- Îmbunătățirea rezultatelor în materie de aplicare a legislației în domeniul antitrust, în special pentru întreprinderile aflate în proprietate publică sau întreprinderile care beneficiază de drepturi speciale și exclusive.- Reducerea întârzierilor în finalizarea acțiunilor privind încălcările normelor de concurență.Agricultură- Finalizarea instituirii unor sisteme de identificare a animalelor, care constituie un element fundamental al sistemului integrat de gestionare și de control. Demararea de lucrări pregătitoare privind alte elemente, precum sistemele de identificare a parcelelor.- Pregătirea unei strategii în vederea adoptării politicii comunitare în domeniul dezvoltării rurale și al strategiei pentru silvicultură.- Adoptarea unei legi-cadru veterinare completate cu norme de aplicare în conformitate cu acquis-ul; consolidarea resurselor umane, tehnice și de informații ale organismelor administrative și științifice responsabile cu teste și inspecții; asigurarea aplicării efective a legislației; intensificarea eforturilor de eradicare a bolilor animalelor, consolidarea planificării de urgență și a capacităților de control.- Identificarea de situri pentru instituirea și funcționarea unui sistem de puncte de control la frontieră cu țările terțe compatibil cu sistemul comunitar.- Adoptarea unui program de transpunere a acquis-ului veterinar și fitosanitar; consolidarea structurilor administrative, științifice și tehnice care permit punerea în aplicare eficientă și eficace a acquis-ului privind protecția plantelor, în special testele în laborator; consolidarea mecanismelor de inspecție atât a producției naționale, cât și a importurilor de plante și de produse vegetale, precum și în unitățile de prelucrare a alimentelor.Pescuit- Alinierea la acquis a legislației privind gestionarea, controlul, comercializarea și ajustarea structurală a pescuitului.Transporturi- Adoptarea unui program de transpunere și de punere în aplicare a acquis-ului în domeniul transporturilor, în special al transporturilor aeriene.- Începerea alinierii legislației din domeniul siguranței maritime, precum și al transporturilor rutiere și pe căile ferate; îmbunătățirea punerii în aplicare și asigurării respectării standardelor, în special din domeniul siguranței maritime și al transporturilor rutiere.- Adoptarea, cât mai curând posibil, a unui plan de acțiune pentru transportul maritim care vizează controlul societăților de clasificare și îmbunătățirea funcționării registrului navelor care arborează pavilionul turc. Îmbunătățirea de urgență a siguranței maritime a flotei turce, în conformitate cu Memorandumul de înțelegere de la Paris, prin adoptarea și punerea în aplicare a tuturor măsurilor corespunzătoare.- Consolidarea administrației maritime, în special cea a controlului statului de pavilion.- Adoptarea unui program de adaptare a parcului turc rutier la standardele comunitare.Fiscalitate- Continuarea alinierii accizelor și a taxei pe valoarea adăugată (TVA) în ceea ce privește, în special, cotele aplicate, natura operațiunilor scutite și baza de impozitare, precum și eliminarea măsurilor fiscale care pot determina tratamente discriminatorii. Asigurarea că viitoarea legislație respectă principiile codului deontologic pentru fiscalitatea întreprinderilor.- Modernizarea și consolidarea administrației fiscale în vederea îmbunătățirii respectării legislației de către contribuabil, precum și a colectării încasărilor din impozite.Statistici- Adoptarea unei noi legi statistice în conformitate cu standardele Uniunii Europene.- Adoptarea clasificărilor de bază în așteptare (de exemplu NACE, CPA, Prodcom etc.) prin Sistemul de Informații Schengen (SIS) și prin toate instituțiile publice ale sistemului statistic turc.- Adoptarea tuturor unităților statistice relevante (de exemplu UAE, UAEL etc.).- Revizuirea metodologiei aplicate pentru conturile naționale în vederea punerii în aplicare a sistemului european de conturi economice integrate (SEC 95).- Consolidarea strategiei de dezvoltare a statisticilor, în special în următoarele domenii: statistici demografice și de anchetă privind forța de muncă, statistici regionale, statistici comerciale (inclusiv registrul comerțului) și statistici agricole.- Asigurarea unei formări adecvate a personalului și îmbunătățirea capacitatății administrative.Politică socială și ocuparea forței de muncă- Adoptarea unui program de transpunere a acquis-ului în domeniile dreptului muncii, egalității de șanse între bărbați și femei, sănătății și securității la locul de muncă și luptei împotriva discriminării, precum și al sănătății publice.- Elaborarea unui program anual de finanțare a investițiilor care se bazează pe o estimare realistă a costurilor alinierii și a mijloacelor financiare din sectoarele public și privat.- Crearea condițiilor unui dialog social bipartit și tripartit activ și autonom, inter alia, asigurând în special eliminarea dispozițiilor care restrâng activitățile sindicale și respectarea drepturilor sindicatelor.- Susținerea eforturilor depuse de către partenerii sociali în domeniul consolidării capacităților, în special în perspectiva participării lor viitoare la elaborarea și punerea în aplicare a politicii sociale și a ocupării forței de muncă, în special printr-un dialog social autonom.- Continuarea eforturilor desfășurate în lupta împotriva muncii copiilor.- Reexaminarea capacităților tuturor instituțiilor care participă la transpunerea acquis-ului în domeniu.Energie- Stabilirea unui program de adoptare a acquis-ului în domeniul energiei, în special în ceea ce privește alte probleme decât cele ce aparțin pieței interne a energiei.- Asigurarea independenței și bunei funcționări a autorității de reglementare în sectoarele electricității și gazelor; dotarea acestei autorități cu mijloacele necesare pentru a putea să se achite în mod corect de sarcina sa.- Crearea unei piețe competitive interne a energiei, în conformitate cu directivele privind electricitatea și gazul.- Continuarea alinierii la acquis în materie de randament energetic și îmbunătățirea punerii în aplicare a practicilor de utilizare rațională a energiei.- Conceperea unui program de reducere a intensității energetice a economiei turce și creșterea utilizării surselor de energie regenerabile, și demararea punerii lor în aplicare.Politică industrială- Dezvoltarea și punerea în aplicare a unei strategii de încurajare a investițiilor străine în Turcia.Întreprinderi mici și mijlocii- Dezvoltarea și punerea în aplicare a unei strategii naționale în domeniul întreprinderilor mici și mijlocii (IMM) în conformitate cu Carta Europeană pentru Întreprinderile Mici și cu programul multianual pentru întreprinderi și spirit antreprenorial. Această acțiune trebuie să includă îmbunătățirea mediului comercial al IMM-urilor, în special în ceea ce privește accesul la finanțare.- Alinierea definiției IMM-urilor la aceea pe care o dă Uniunea Europeană.Educație, formare profesională și tineret- Luarea măsurilor corespunzătoare pentru instituirea unui organism capabil să îndeplinească misiunea de agenție națională, precum și toate mecanismele necesare punerii în aplicare și gestionării financiare corecte a programelor Socrates, Leonardo da Vinci și Tineret.Telecomunicații și tehnologia informației- Adoptarea de reglementări în domeniile liniilor închiriate, protecției datelor din comunicațiile electronice, interconectării și serviciului universal, selectării operatorului și al portabilității numerelor.- Asigurarea punerii în aplicare efective a legislației privind tarifele și licențele.- Pregătirea unui program de transpunere a noului acquis 2002.- Consolidarea capacităților și competențelor de execuție ale autorității de reglementare.- Începerea alinierii la acquis în domeniul serviciilor poștale.Cultură și politică în domeniul audiovizualului- Inițierea alinierii legislației aplicabile politicii în domeniul audiovizualului, în special cu privire la directiva "Televiziune fără frontiere", și asigurarea unei aplicări eficace, previzibile și transparente a noului cadru de reglementare.Politică regională și coordonare a instrumentelor structurale- Începerea elaborării unei politici naționale de coeziune economică și socială care vizează reducerea diferențelor regionale printr-un plan național de dezvoltare și prin instituirea unor planuri de dezvoltare regională la nivelul NUTS (Nomenclatorul unităților teritoriale de statistică) 2.- Adoptarea unui cadru legislativ care permite facilitarea punerii în aplicare a acquis-ului din acest capitol.- Elaborarea de proceduri bugetare multianuale care prevăd criterii de prioritate pentru investiția publică în regiuni.- Consolidarea structurilor administrative însărcinate cu gestionarea dezvoltării regionale.Mediu- Adoptarea unui program de transpunere a acquis-ului.- Elaborarea unui program de finanțare a investițiilor care se bazează pe estimarea costului alinierii și pe o evaluare realistă a mijloacelor financiare din sectoarele public și privat.- Inițierea transpunerii și punerii în aplicare a acquis-ului privind legislația-cadru, convențiile internaționale privind mediul, legislația privind protecția naturii, calitatea apei, prevenirea și controlul integrat al poluării, precum și gestionarea deșeurilor.- Punerea în aplicare și asigurarea respectării directivei privind impactul asupra mediului.- Dezvoltarea cooperării transfrontaliere privind apa, în conformitate cu directiva-cadru privind apa și cu convențiile internaționale privind apa la care Comunitatea Europeană este parte.Sănătate și protecția consumatorului- Continuarea alinierii legislației la acquisși dezvoltarea infrastructurii în vederea unei puneri în aplicare eficace, în special în ceea ce privește supravegherea pieței.- Continuarea dezvoltării sistemelor de notificare a produselor periculoase la nivel național și exploatarea posibilităților de schimb a acestor notificări la nivel internațional prin sistemul Trapex sau alte sisteme corespunzătoare.Cooperare în domeniul justiție și afaceri interne- Consolidarea luptei împotriva imigrației ilegale, negocierea și încheierea, în cel mai scurt termen, a unui acord de readmisie cu Comunitatea Europeană.- Continuarea intensificării luptei împotriva criminalității organizate, drogurilor, traficului de persoane, fraudei, corupției și spălării banilor, în special prin aliniere legislativă, îmbunătățirea capacităților administrative și o mai bună cooperare între diferitele servicii de aplicare a legii, în conformitate cu standardele comunitare.- Continuarea dezvoltării și consolidării tuturor instituțiilor în cauză, în scopul garantării în mod deosebit a responsabilității poliției. Îmbunătățirea cooperării dintre toate instituțiile însărcinate cu asigurarea respectării legii, inclusiv puterea judecătorească.- Îmbunătățirea capacității administrației publice de a dezvolta o gestionare eficace a frontierelor, inclusiv detectarea documentelor false și a documentelor falsificate, în conformitate cu acquis-ul și cu cele mai bune practici pentru a împiedica și combate imigrația clandestină.- Intensificarea eforturilor de elaborare de programe de informare și de conștientizare privind legislația și cele mai bune practici din Uniunea Europeană în domeniul justiție și afaceri interne (JAI).Uniune vamală- Alinierea legislației privind zonele libere și punerea în aplicare a noului Cod vamal și a normelor sale de aplicare.- Consolidarea capacităților administrative și operaționale ale administrației vamale.- Garantarea unei totale cooperări administrative privind respectarea acquis-ului și a dispozițiilor Deciziei 1/95, în special în anchetele antifraudă.- Garantarea organizării monopolurilor de stat cu caracter comercial, în special pentru băuturile alcoolice, astfel încât să se evite orice discriminare în schimburile de mărfuri dintre Turcia și statele membre ale Uniunii Europene.- Angajarea unei noi runde de negocieri privind serviciile și achizițiile publice.- În paralel cu alinierea politicii comerciale la cea a Comunității, alinierea regulilor de origine la cele ale regimurilor preferențiale din Comunitatea Europeană, inclusiv sistemul de preferințe generalizate (SPG).Relații externe- Încheierea alinierii la politica comercială comună a Comunității Europene, prin alinierea la regimurile preferențiale din Comunitatea Europeană, inclusiv SPG.- Continuarea eforturilor în vederea încheierii acordurilor de liber schimb în așteptare cu țările terțe în conformitate cu decizia privind Uniunea vamală.Control financiar- Adoptarea unei legislații privind controlul intern al finanțelor publice în conformitate cu practica Uniunii Europene și cu standardele de control și de audit adoptate la nivel internațional și asigurarea aplicării sale efective.- Consolidarea capacității administrative de tratare a neregulilor și a cazurilor de fraudă prezumată privind asistența de preaderare, în special pentru comunicarea efectivă a neregulilor la Comisie.Dispoziții financiare și bugetare- Instituirea sistemului de punere în aplicare descentralizată pentru gestionarea ajutoarelor comunitare de preaderare.- Aplicarea noii structuri bugetare codificate, publicată de Ministerul Finanțelor, tuturor entităților publice, inclusiv a fondurilor bugetare, extrabugetare și revolving, pentru bugetul pe anul 2004.Pe termen mediuCriterii economice- Încheierea procesului de privatizare.- Încheierea reformei sectorului financiar și continuarea celei a sectorului agricol.- Garantarea viabilității sistemelor de pensie și de securitate socială.- Asigurarea îmbunătățirii nivelului general al educației și sănătății, acordând o atenție deosebită tinerei generații și regiunilor defavorizate.Capacitatea de a-și asuma obligațiile care decurg din aderareLibera circulație a mărfurilor- Încheierea alinierii la acquis-ul comunitar; încheierea consolidării structurilor existente de certificare, de supraveghere a pieței și de evaluare a conformității.- Garantarea unei funcționări eficace a autorității responsabile cu achizițiile publice.- Asigurarea punerii în aplicare și controlul eficace al regimului aplicabil achizițiilor publice, în conformitate cu acquis-ul.Libera circulație a persoanelor- Realizarea alinierii la acquis în ceea ce privește recunoașterea calificărilor profesionale.Libera circulație a capitalurilor- Eliminarea tuturor restricțiilor la achiziționarea de bunuri imobile în Turcia de către persoane fizice și juridice resortisante ale Uniunii Europene.Libertatea de a presta servicii- Încheierea și aplicarea unei legislații aliniate la acquis în domeniu și eliminarea tuturor obstacolelor în calea dreptului de stabilire și a libertății de a presta servicii.- Asigurarea aplicării efective a legislației în domeniul protecției datelor cu caracter personal.Dreptul societăților comerciale- Asigurarea aplicării efective a legislației aliniate în domeniul proprietății intelectuale și industriale prin consolidarea structurilor și mecanismelor însărcinate cu asigurarea respectării acesteia, inclusiv a puterii judecătorești.Agricultură- Încheierea instituirii sistemului integrat de gestiune și control.- Instituirea structurilor administrative necesare punerii în aplicare a politicii comunitare în domeniul dezvoltării rurale și al strategiei pentru silvicultură.- Adoptarea bazei juridice, a structurilor administrative și a mecanismelor de punere în aplicare privind instituirea unor organizări comune ale pieței și monitorizarea piețelor agricole.- Prezentarea unui plan și a unui calendar de aliniere a sistemului de puncte de control la frontieră cu țările terțe, în conformitate cu acquis-ul.- Reorganizarea și consolidarea sistemului de siguranța alimentelor și de control al produselor alimentare și alinierea resurselor umane, tehnice și financiare pentru garantarea respectării standardelor comunitare în domeniul siguranței alimentelor.- Elaborarea unui plan însoțit de un calendar de modernizare a unităților de prelucrare a alimentelor în vederea îndeplinirii standardelor de igienă și de sănătate publică ale Uniunii Europene și continuarea înființării unor instalații de testare și de diagnostic.Pescuit- Reorganizarea și consolidarea capacităților instituționale ale administrației din domeniul pescuitului; alinierea la acquis a practicilor privind gestionarea, controlul, comercializarea și ajustarea structurală a pescuitului; dezvoltarea și instituirea unui sistem informatizat de înmatriculare a navelor de pescuit și de informații statistice, în conformitate cu acquis-ul.Transporturi- Încheierea alinierii la legislația din domeniul transporturilor rutiere (acces la piață, siguranță rutieră, norme sociale, fiscale și tehnice), transportului pe căile ferate și transportului aerian (siguranță aeriană și administrarea traficului aerian în special).- Asigurarea punerii în aplicare și a respectării efective a reglementării în domeniul transportului, în special în domeniile siguranței maritime, transporturilor rutiere și transportului aerian.- Încheierea alinierii la legislația maritimă a Uniunii Europene privind problemele legate sau nu de siguranță; îmbunătățirea siguranței maritime, în special funcționarea instituțiilor administrative competente din acest domeniu, mai întâi în calitate de stat de pavilion, apoi în calitate de stat de port, și garantarea independenței acestora.- Punerea în aplicare a unui program de adaptare la standardele tehnice ale Comunității Europene a flotei turce de transport, în special a transporturilor maritime și rutiere.- Adoptarea unui program de identificare a principalelor necesități referitoare la infrastructurile de transport din Turcia și a proiectelor conexe de rețele de transport, în conformitate cu orientările Comunității Europene privind rețelele transeuropene din domeniul transporturilor.Fiscalitate- Încheierea alinierii legislației fiscale naționale la acquis-ul comunitar prin acordarea unei atenții deosebite taxei pe valoare adăugată (TVA) și accizelor.- Continuarea consolidării și modernizării administrației fiscale pentru îmbunătățirea respectării legislației de către contribuabil, precum și a colectării impozitelor.Uniunea economică și monetară- Armonizarea legislației cu dispozițiile din acquis privind independența băncii centrale, interzicerea acordării sectorului public un acces privilegiat la instituțiile financiare, precum și interzicerea finanțării directe a sectorului public.- Armonizarea în totalitate a statisticilor contabilității naționale cu standardele SEC (Sistemul european al conturilor economice integrate) 95.Statistici- Alinierea registrului comerțului la standardele Uniunii Europene.- Consolidarea alinierii statisticilor macroeconomice la acquis, în special în ceea ce privește estimarea produsului intern brut (PIB), indicii armonizați ai prețurilor la consum, indicatorii pe termen scurt, balanța de plăți și statisticile sociale.Politică socială și ocuparea forței de muncă- Transpunerea și punerea în aplicare a reglementării Uniunii Europene în domeniul dreptului muncii, egalității de șanse între bărbați și femei, sănătății și siguranței la locul de muncă, sănătății publice, în special al unui sistem de supraveghere și de control al bolilor transmisibile, precum și al luptei împotriva discriminării; consolidarea structurilor administrative și de execuție în cauză, în special inspectoratele de muncă.- Luarea de măsuri pentru promovarea accesului la îngrijiri medicale, precum și pentru calitatea acestora și îmbunătățirea stării de sănătate a populației.- Asigurarea punerii în aplicare și respectării efective a acquis-ului în domeniul politicii sociale și politicii de ocupare a forței de muncă.- Elaborarea unei strategii naționale pentru ocuparea forței de muncă în perspectiva unei participări ulterioare la strategia europeană, în special prin pregătirea și punerea în aplicare a unei reexaminări comune a politicii de ocupare a forței de muncă, și crearea unei capacități de monitorizare a pieței forței de muncă și a situației sociale.- Definirea unei strategii naționale în domeniul incluziunii sociale și strângerea informațiilor necesare, în conformitate cu practica Uniunii Europene.- Continuarea consolidării protecției sociale prin consolidarea, în special, a reformei sistemului de securitate socială și sistemului de pensii în vederea asigurării viabilității lor financiare, îmbunătățind în același timp nivelul de protecție socială.Energie- Restructurarea întreprinderilor producătoare de energie și deschiderea piețelor energiei în conformitate cu acquis-ul; continuarea consolidării structurilor administrative și de reglementare.- Eliminarea restricțiilor actuale la comerțul transfrontalier în domeniul energetic.- Încheierea alinierii legislației naționale la acquis-ul comunitar.- Promovarea punerii în aplicare în Turcia a proiectelor identificate ca proiecte de interes comun în orientările Comunității Europene privind rețelele transeuropene.Întreprinderi mici și mijlocii- Continuarea simplificării mediului comercial al întreprinderilor mici și mijlocii (IMM).Telecomunicații și tehnologia informației- Pregătirea liberalizării totale a piețelor.- Încheierea transpunerii acquis-ului.- Adoptarea unei politici globale de dezvoltare a sectorului comunicațiilor electronice.Cultură și politică în domeniul audiovizualului- Încheierea alinierii legislației în domeniul audiovizualului și consolidarea competențelor autorității independente de reglementare în domeniul radioului și televiziunii.Politică regională și coordonarea instrumentelor structurale- Crearea la nivelul NUTS 2 de autorități regionale responsabile cu punerea în aplicare a planurilor de dezvoltare regională.Mediu- Încheierea transpunerii acquis-ului comunitar și consolidarea capacităților instituționale, administrative și de control în vederea garantării protecției mediului, și colectarea de date.- Integrarea principiilor de dezvoltare durabilă în definirea și punerea în aplicare a tuturor celorlalte politici sectoriale.Sănătate și protecția consumatorului- Încheierea alinierii la acquis-ul comunitar.- Conștientizarea consumatorilor și a producătorilor privind noile dispoziții și consolidarea organizațiilor de consumatori.Uniune vamală- Încheierea alinierii legislației aplicabile, în special în ceea ce privește zonele libere, bunurile și tehnicile cu dublă utilizare, precursorii, precum și mărfurile contrafăcute și piratate.- Asigurarea interconectării sistemelor de tehnologia informației (TI) cu cele ale Comunității [instalarea sistemului CCN/CSI, dezvoltări necesare noului sistem de tranzit computerizat (NCTS), sistem integrat de gestionare a tarifelor].Justiție și afaceri interne (JAI)- Intensificarea eforturilor de elaborare a programelor de formare durabile privind acquis-ul și punerea sa în aplicare în domeniul JAI, în special în vederea creșterii capacităților administrative și îmbunătățirii cooperării interinstituționale.- Dezvoltarea sistemului de asistență judiciară pentru a permite tuturor cetățenilor să aibă acces la justiție.- Adoptarea acquis-ului comunitar în domeniul protecției datelor și al schimbului de date cu caracter personal pentru nevoile serviciilor de aplicare a legii și crearea capacităților instituționale necesare punerii sale în aplicare, în special prin crearea unei autorități de supraveghere independente, astfel încât să asigure o deplină participare la Sistemul de Informații Schengen și la Europol.- Continuarea alinierii la acquis-ul comunitar a legislației și a practicilor aplicabile pentru vize.- Adoptarea și punerea în aplicare a acquis-ului și a celor mai bune practici ale Uniunii Europene aplicabile imigrării (admisie, readmisie, expulzare), astfel încât să se evite imigrarea clandestină.- Continuarea alinierii la acquisși la cele mai bune practici privind administrarea frontierelor pentru pregătirea punerii în aplicare integrale a acquis-ului Schengen.- Demararea alinierii acquis-ului în domeniul dreptului de azil, în special prin eliminarea rezervei geografice la Convenția de la Geneva din 1951; consolidarea sistemului de examinare și de decizie în domeniul cererilor de azil; crearea de infrastructuri de cazare și a unei susțineri sociale pentru refugiați și solicitanți de azil.- Adoptarea și punerea în aplicare a acquis-ului comunitar în domeniile protecției penale a EUR și a intereselor financiare ale Comunităților, al corupției, al luptei împotriva drogurilor, criminalității organizate, spălării banilor și cooperării judiciare în cauzele penale și civile; consolidarea capacităților administrative și a cooperării dintre diferitele servicii de aplicare a legii și intensificarea cooperării internaționale în aceste domenii.- Dezvoltarea și începerea punerii în aplicare a unei strategii naționale de luptă împotriva drogurilor în conformitate cu strategia și cu planul de acțiune antidrog al Uniunii Europene.Control financiar- Pregătirea desemnării unui serviciu de coordonare a luptei antifraudă cu o funcționare independentă, care este însărcinat cu coordonarea tuturor aspectelor legislative, administrative și operaționale privind protecția intereselor financiare ale Comunităților.- Adoptarea unei noi legislații pentru reformarea funcției de audit extern în conformitate cu standardele Organizației Internaționale a Instituțiilor Supreme de Audit (Intosai), pentru garantarea independenței Curții de Conturi Turce, pentru eliminarea funcției sale de control ex anteși pentru dezvoltarea metodelor de analiză de audit bazat pe sisteme și pe performanță.Dispoziții financiare și bugetare- Consolidarea capacității administrative în scopul perceperii taxei pe valoare adăugată (TVA) și a drepturilor vamale și introducerea instrumentelor eficiente de combatere a fraudei.- Crearea unei unități de coordonare însărcinate cu pregătirile administrative ale sistemelor de resurse proprii.5. PROGRAMAREAsistența financiară pentru prioritățile definite în Parteneriatul pentru aderare este acordată prin intermediul deciziilor de finanțare anuale adoptate de către Comisie, în conformitate cu procedura prevăzută la articolul 8 din Regulamentul (CE) nr. 2500/2001 al Consiliului privind asistența financiară de preaderare în favoarea Turciei (JO L 342, 27.12.2001, p. 1). Aceste decizii de finanțare vor fi urmate de semnarea unui protocol de finanțare cu Turcia.În cursul perioadei 2003-2006, asistența financiară de preaderare se concentrează asupra celor două priorități majore, care sunt consolidarea capacităților instituționale și investițiile. Consolidarea capacităților instituționale se definește ca procesul care are ca scop ajutarea statelor candidate în instituirea structurilor, strategiilor, resurselor umane și competențelor de gestionare necesare consolidării capacităților lor economice, sociale, de reglementare și administrative. Asistența de preaderare contribuie la finanțarea acestei consolidări instituționale în toate domeniile. Aproximativ 30 % din resursele disponibile sunt consacrate acestui scop și sunt derulate și aplicate, în principal, cu statele membre prin intermediul instrumentului de înfrățire instituțională.A doua prioritate, "investiții", se prezintă sub două forme:- investiții destinate instituirii sau consolidării infrastructurilor de reglementare necesare (organismele însărcinate cu punerea în aplicare, organismele însărcinate cu asigurarea respectării legii și instanțele de control) pentru garantarea conformității cu acquis-ul și investiții directe legate de acquis și- investiții vizând garantarea coeziunii economice și sociale, ținând cont de importanța disparităților dintre diferitele regiuni din Turcia, precum și de diferența existentă între venitul național turc și media din Uniunea Europeană. Aceste investiții favorizează funcționarea economiei de piață și consolidează capacitatea de a face față presiunii concurențiale și forțelor pieței în cadrul Uniunii Europene.Aproximativ 70 % din resurse vor fi consacrate pentru investiții. Cooperarea transfrontalieră este esențială, în special pentru actualele frontiere exterioare ale Uniunii Europene și între statele candidate limitrofe, în măsura în care aceasta contribuie la dezvoltarea economică a regiunilor frontaliere ale acestor țări. În cadrul investiției în coeziunea economică și socială, se depun eforturi pentru promovarea participării Turciei la activitățile transfrontaliere și pentru asigurarea coerenței cu abordarea Interreg (inițiativă comunitară privind zonele frontaliere) la frontierele Turciei cu Uniunea Europeană.Din 2000, Comisia a furnizat Turciei, în medie, o asistență de 177 de milioane EUR anual. Concluziile Consiliului European de la Copenhaga recomandă creșterea considerabilă a acestei sume începând cu 2004. Documentul de strategie a Comisiei "Spre o Uniune extinsă" prevedea cel puțin dublarea nivelului asistenței pentru anul 2006.5.1. ROLUL INSTITUȚIILOR FINANCIARE INTERNAȚIONALETurcia este unul din marii beneficiari ai asistenței acordate de Banca Europeană de Investiții (BEI). Aceasta poate beneficia de cinci mandate și mecanisme diferite: EuroMed II (mandat de împrumut euromediteranean), mecanismul de parteneriat mediteranean, programul special de acțiune pentru Turcia, programul de asistență pentru redresarea și reconstrucția Turciei după cutremure și mecanismul de preaderare. Turcia a obținut din 1992 până în 1999 împrumuturi totale de 445 de milioane EUR. Această sumă a crescut în mod considerabil și, în cursul perioadei 2000-2002, împrumuturile BEI pentru proiecte în Turcia s-au ridicat la 1500 de milioane EUR.Comisia și autoritățile turce s-au străduit, de asemenea, să atingă un grad ridicat de complementaritate între programul de asistență financiară de preaderare și programele de reformă în curs susținute de către instituțiile financiare internaționale, în special Banca Mondială, în domenii precum învățământul, reforma de reglementare și achizițiile publice.6. CONDIȚIONALITATETurcia va putea beneficia de asistența comunitară acordată pentru finanțarea proiectelor prin intermediul instrumentelor de preaderare numai în cazul în care respectă angajamentele la care a subscris în cadrul acordurilor Comunitatea Europeană-Turcia, în special Decizia privind Uniunea vamală 1/95 și alte decizii, și realizează noi progrese concrete pentru îndeplinirea efectivă a criteriilor de la Copenhaga și, în special, pentru respectarea priorităților specifice din prezentul parteneriat pentru aderare revizuit. În caz de nerespectare a acestor condiții generale, Consiliul poate decide întreruperea asistenței financiare în temeiul articolului 5 din Regulamentul (CE) nr. 2500/2001. De asemenea, sunt introduse condiții speciale în diferitele programe anuale.7. MONITORIZAREMonitorizarea punerii în aplicare a Parteneriatului pentru aderare se asigură în cadrul acordului de asociere. Examinarea punerii în aplicare a priorităților Parteneriatului pentru aderare, precum și a progreselor realizate în ceea ce privește armonizarea legislativă, punerea în aplicare a legislațiilor și asigurarea respectării lor poate fi încredințată subcomitetelor instituite de acordul menționat. Comitetul de Asociere examinează evoluția globală a procesului, progresele realizate și problemele întâlnite în îndeplinirea priorităților din Parteneriatul pentru aderare, precum și probleme specifice pe care i le prezintă subcomitetele.Monitorizarea programului de aistență financiară de preaderare este asigurată de Turcia împreună cu Comisia Europeană prin intermediul unui comitet mixt de monitorizare. În scopul garantării eficacității acestei monitorizări, proiectele finanțate în cadrul fiecărui protocol de finanțare trebuie să prevadă indicatori care pot fi verificați și cuantificați în mod obiectiv și care să permită evaluarea realizărilor. Monitorizarea stabilită pe baza acestor indicatori ajută Comisia, Comitetul de gestionare Phare și Turcia să reorienteze ulterior programele, după caz, precum și să elaboreze altele noi.Comitetul de gestionare Phare se asigură ca acțiunile finanțate în cadrul programului de preaderare să fie compatibile atât între ele, cât și cu Parteneriatul pentru aderare, astfel cum se prevede prin Regulamentul (CE) nr. 2500/2001.Parteneriatul pentru aderare continuă să fie modificat, după caz, în conformitate cu articolul 2 din Regulamentul (CE) nr. 622/98 al Consiliului (JO L 85, 20.3.1998, p. 1).--------------------------------------------------


title: Decizia Consiliului din 21 aprilie 2004 privind încheierea unui Acord euro-mediteraneean de constituire a unei asocieri între Comunitățile Europene și statele membre, pe de o parte, și Republica Arabă Egipt, pe de altă parte

text:
Anunţ juridic important

|

32004D0635

Jurnalul Oficial L 304 , 30/09/2004 p. 0038 - 0038 Jurnalul Oficial L 304 , 30/09/2004 p. 0005 - 0005 ediţie specială în limba cehă capitol 11 volum 51 p. 304  - 304 ediţie specială în limba estonă capitol 11 volum 51 p. 304  - 304 ediţie specială în limba maghiară capitol 11 volum 51 p. 304  - 304 ediţie specială în limba lituaniană capitol 11 volum 51 p. 304  - 304 LV.ES capitol 11 volum 51 p. 304  - 304 MT.ES capitol 11 volum 51 p. 304  - 304 PL.ES capitol 11 volum 51 p. 304  - 304 SK.ES capitol 11 volum 51 p. 304  - 304 ediţie specială în limba slovenă capitol 11 volum 51 p. 304  - 304

		20040421Decizia Consiliuluidin 21 aprilie 2004privind încheierea unui Acord euro-mediteraneean de constituire a unei asocieri între Comunitățile Europene și statele membre, pe de o parte, și Republica Arabă Egipt, pe de altă parte(2004/635/CE)CONSILIUL UNIUNII EUROPENE,având în vedere Tratatul de constituire a Comunității Europene, în special articolul 310, coroborat cu articolul 300 alineatul (2) a doua frază și alineatul (3) al doilea paragraf [1],având în vedere propunerea Comisiei [2],având în vedere avizul conform al Parlamentului European [3],întrucât:(1) Trebuie aprobat Acordul euro-mediteraneean de constituire a unei asocieri între Comunitățile Europene și statele membre, pe de o parte, și Republica Arabă Egipt, pe de altă parte, semnat în numele Comunității Europene la Luxemburg la 25 iunie 2001.(2) Dispozițiile din acordul menționat anterior, care se întemeiază pe partea a treia titlul IV din Tratatul de instituire a Comunității Europene, menționează Regatul Unit și Irlanda ca părți contractante distincte și nu în calitate de state membre ale Comunității Europene până când Regatul Unit sau Irlanda (după caz) notifică Republica Arabă Egipt că își asumă obligații ca membre ale Comunității Europene, conform Protocolului referitor la poziția Regatului Unit și a Irlandei anexat Tratatului privind Uniunea Europeană și Tratatului de instituire a Comunității Europene. Aceleași dispoziții se aplică pentru Danemarca, conform Protocolului referitor la poziția Danemarcei anexat tratatelor menționate anterior,DECIDE:Articolul 1Acordul euro-mediteraneean de constituire a unei asocieri între Comunitățile Europene și statele membre, pe de o parte, și Republica Arabă Egipt, pe de altă parte, denumit în continuare "Acord de asociere", inclusiv anexele și protocoalele anexate la acesta, precum și declarațiile comune, declarațiile Comunității Europene și schimburile de scrisori anexate actului final se aprobă în numele Comunității Europene.Textele menționate în primul paragraf se atașează la prezenta decizie.Articolul 2(1) Poziția ce trebuie adoptată de către Comunitate în cadrul Consiliului de asociere și al Comitetului de asociere, când acesta este autorizat de Consiliul de asociere, se stabilește de Consiliu la propunerea Comisiei, cu respectarea dispozițiilor relevante din tratate.(2) Conform articolului 75 din Acordul de asociere, președintele Consiliului prezidează Consiliul de asociere. Un reprezentant al Comisiei prezidează Comitetul de asociere, conform regulamentului intern al acestuia.(3) Decizia de a publica deciziile Consiliului de asociere și ale Comitetului de asociere în Jurnalul Oficial al Uniunii Europene se ia de la caz la caz de către Consiliu.Articolul 3Președintele Consiliului este autorizat să numească persoanele împuternicite să procedeze, în numele Comunității Europene, la notificarea prevăzută la articolul 92 din Acordul de asociere.Adoptată la Luxemburg, 21 aprilie 2004.Pentru ConsiliuPreședinteleJ. Walsh[1] Comunitatea Europeană a preluat toate drepturile și obligațiile Comunității Europene a Cărbunelui și Oțelului (CECO) după expirarea acesteia la 23 iulie 2002 (JO L 194, 23.7.2002, p. 35).[2] JO C 304 E, 30.10.2001, p. 2.[3] JO C 153 E, 27.6.2002, p. 264.--------------------------------------------------


title: 2010/127/PESC: Decizia 2010/127/PESC a Consiliului din 1 martie 2010 privind măsuri restrictive împotriva Eritreei

text:
               2.3.2010

               RO

               Jurnalul Oficial al Uniunii Europene

               L 51/19

         DECIZIA 2010/127/PESC A CONSILIULUI
   din 1 martie 2010
   privind măsuri restrictive împotriva Eritreei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 16 februarie 2009, Consiliul a adoptat Poziția comună 2009/138/PESC privind măsuri restrictive împotriva Somaliei (1) de punere în aplicare a Rezoluției 1844 (2008) a Consiliului de Securitate al Organizației Națiunilor Unite (RCSONU), care a introdus măsuri restrictive împotriva persoanelor care încearcă să împiedice sau să blocheze un proces politic pașnic sau împotriva celor care amenință instituțiile federale de tranziție (IFT) ale Somaliei sau ale Misiunii Uniunii Africane în Somalia (AMISOM) prin forță sau care întreprind acțiuni care subminează stabilitatea din Somalia sau din regiune.

               (2)

               La 14 ianuarie 2009, Consiliul de Securitate al Organizației Națiunilor Unite a adoptat RCSONU 1862 (2009) cu privire la diferendul privind fronta între Djibouti și Eritreea și posibilul impact al acestuia asupra stabilității și securității subregionale.

               (3)

               La 23 decembrie 2009, Consiliul de Securitate al Organizației Națiunilor Unite a adoptat RCSONU 1907 (2009) care impune un embargo privind armele asupra Eritreei și solicită tuturor statelor ca, în acord cu autoritățile lor naționale și în conformitate cu legislația lor internă și cu dreptul internațional, să controleze pe teritoriul lor, inclusiv în porturi și aeroporturi, toate încărcăturile cu destinația Eritreea sau provenind din această țară, în cazul în care statul în cauză dispune de informații conform cărora există motive întemeiate de a presupune că încărcătura respectivă conține articole a căror livrare, vânzare, transfer sau export este interzisă în temeiul rezoluției respective sau al embargoului general și complet privind armele impus Somaliei în temeiul alineatului (5) din RCSONU 733 (1992) și dezvoltat și modificat prin rezoluții ulterioare.

               (4)

               RCSONU 1907 (2009) introduce, de asemenea, măsuri restrictive împotriva persoanelor și entităților desemnate de comitetul instituit în temeiul RCSONU 751 (1992) și extinse prin RCSONU 1844 (2008) inclusiv împotriva liderilor politici și militari ai Eritreei, dar fără a se limita la aceștia.

               (5)

               Sunt necesare acțiuni suplimentare ale Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   (1)   Statele membre iau măsurile necesare pentru a împiedica vânzarea sau furnizarea de arme și materiale conexe de orice fel, inclusiv de armament și muniție, vehicule și echipamente militare, echipamente paramilitare și piese de schimb pentru acestea către Eritreea, de către resortisanți ai statelor membre sau de pe teritoriile statelor membre sau prin intermediul navelor sau aeronavelor aflate sub pavilionul acestora, indiferent dacă acestea provin sau nu de pe teritoriile statelor membre.
   (2)   Se interzice furnizarea către Eritreea, de către resortisanți ai statelor membre sau de pe teritoriul statelor membre, de asistență tehnică, asistență pentru formare și asistență financiară și alte tipuri de asistență în legătură cu activități militare sau cu livrarea, fabricarea, întreținerea sau utilizarea articolelor menționate la alineatul (1).
   (3)   Achiziționarea din Eritreea, de către resortisanți ai statelor membre sau prin intermediul navelor sau aeronavelor de pavilion ale acestora, de articole menționate la alineatul (1), precum și furnizarea către resortisanți ai statelor membre, de către Eritreea, de asistență tehnică, asistență pentru formare, precum și de asistență financiară și alte tipuri de asistență în legătură cu activități militare, sau livrarea, fabricarea, întreținerea sau utilizarea articolelor menționate la alineatul (1) sunt de asemenea interzise, fie că acestea provin sau nu de pe teritoriul Eritreei.
   Articolul 2
   (1)   Statele membre, în acord cu autoritățile lor naționale și în conformitate cu legislația lor internă și cu dreptul internațional, controlează toate încărcăturile cu destinația Eritreea sau provenind din această țară, inclusiv pe aeroporturile sau în porturile lor, în cazul în care dispun de informații conform cărora există motive întemeiate de a presupune că încărcătura respectivă conține articole a căror livrare, vânzare, transfer sau export este interzisă în temeiul prezentei decizii.
   (2)   Aeronavele și navele care transportă încărcături către și dinspre Eritreea sunt supuse obligației de informare suplimentară înainte de sosire sau înainte de plecare, cu privire la toate bunurile introduse pe teritoriul unui stat membru sau scoase în afara acestuia.
   (3)   La descoperirea articolelor a căror livrare, vânzare, transfer sau export este interzis în temeiul prezentei decizii, statele membre le confiscă și le înlătură (fie distrugându-le, fie făcându-le inoperabile).
   Articolul 3
   Măsurile restrictive prevăzute la articolul 4, articolul 5 alineatul (1) și articolul 6 alineatele (1) și (2) se impun asupra persoanelor și entităților, inclusiv împotriva liderilor politici și militari ai Eritreei dar nelimitându-se la aceștia, precum și asupra entităților guvernamentale și parastatale sau asupra oricărei persoane ori entități care acționează în numele sau la ordinele acestora, desemnate de către comitetul instituit în temeiul RCSONU 751 (1992) și extinse prin RCSONU 1844 (2008) („comitetul pentru sancțiuni”), că ar fi:

               —

               încălcat embargoul privind armele și măsurile aferente menționate la articolul 1;

               —

               furnizat sprijin, din Eritreea, grupurilor de opoziție armate care vizează să destabilizeze regiunea;

               —

               împiedicat punerea în aplicare a RCSONU 1862 (2009) privind Djibouti;

               —

               adăpostit, finanțat, favorizat, sprijinit, organizat, format sau instigat persoane sau grupuri în vederea înfăptuirii de acte de violență sau terorism împotriva altor state sau a cetățenilor acestora din regiune;

               —

               obstrucționat investigațiile sau activitatea Grupului de supraveghere reinstituit prin RCSONU 1853 (2008).

         Lista persoanelor și a entităților relevante este inclusă în anexă.
   Articolul 4
   Statele membre iau măsurile necesare pentru a împiedica furnizarea directă sau indirectă, vânzarea sau transferul de arme și materiale conexe de orice fel, inclusiv de armament și muniție, vehicule și echipamente militare, echipamente paramilitare și piese de schimb pentru acestea, precum și furnizarea directă sau indirectă de asistență tehnică, asistență pentru formare sprijin financiar și alte tipuri de asistență, inclusiv servicii legate de investiții, brokeraj sau alte servicii financiare în legătură cu activități militare sau cu furnizarea, fabricarea, întreținerea sau utilizarea de armament și de echipamente militare de către resortisanți ai statelor membre sau de pe teritoriul statelor membre sau prin intermediul navelor sau aeronavelor aflate sub pavilionul statelor membre către persoanele sau entitățile menționate la articolul 3.
   Articolul 5
   (1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor menționate la articolul 3.
   (2)   Alineatul (1) nu obligă un stat membru să refuze intrarea pe teritoriul său a propriilor resortisanți.
   (3)   Alineatul (1) nu se aplică în cazul în care comitetul pentru sancțiuni stabilește, de la caz la caz, că o astfel de călătorie este justificată din motive umanitare, inclusiv pentru a îndeplini o datorie religioasă, sau în cazul în care comitetul pentru sancțiuni consideră că o derogare ar favoriza în alt mod realizarea obiectivelor de pace și stabilitate în regiune.
   (4)   În cazul în care, în temeiul alineatului (3), un stat membru autorizează persoanele desemnate de comitetul pentru sancțiuni să intre sau să tranziteze teritoriul său, această autorizație se limitează la scopul pentru care a fost acordată și la persoanele la care se referă.
   Articolul 6
   (1)   Toate fondurile și resursele economice aflate, în mod direct sau indirect, în proprietatea sau sub controlul persoanelor sau al entităților menționate la articolul 3 se îngheață.
   (2)   Niciun fel de fonduri sau resurse economice nu se pun la dispoziția persoanelor sau entităților menționate la alineatul (1) și nici nu se utilizează în beneficiul acestora, în mod direct sau indirect.
   (3)   Statele membre pot permite derogări de la măsurile menționate la alineatele (1) și (2) în ceea ce privește fondurile și resursele economice care:

               (a)

               sunt necesare pentru cheltuieli de bază, inclusiv plăți pentru produse alimentare, chirie sau ipotecă, medicamente și tratament medical, impozite, prime de asigurare și cheltuieli pentru utilități publice;

               (b)

               sunt destinate exclusiv plății onorariilor cu o valoare rezonabilă și rambursării cheltuielilor aferente furnizării de servicii juridice;

               (c)

               sunt destinate exclusiv plății de taxe sau comisioane de gestionare, în conformitate cu legislația națională, pentru păstrarea sau administrarea curentă a fondurilor și resurselor economice înghețate;

               (d)

               sunt necesare pentru cheltuieli extraordinare, după notificarea de către statul membru în cauză și cu acordul comitetului pentru sancțiuni;

               (e)

               fac obiectul unei hotărâri pronunțate de o instanță judecătorească, administrativă sau arbitrală, caz în care fondurile și resursele economice pot fi utilizate în scopul stabilit de privilegiu sau hotărâre, cu condiția ca privilegiul sau hotărârea să fie anterioare adoptării RCSONU 1907 (2009) și să nu fie în beneficiul unei persoane sau al unei entități menționate la alineatul (1) din prezentul articol, după notificarea comitetului pentru sancțiuni de către statul membru în cauză.

         (4)   Alineatul (2) nu se aplică acumulării în conturile înghețate de:

               (a)

               dobânzi sau alte câștiguri generate de respectivele conturi; sau

               (b)

               plăți către conturi înghețate care sunt datorate în baza unor contracte, acorduri sau obligații care au fost încheiate sau au luat naștere anterior datei la care respectivele conturi au devenit supuse măsurilor restrictive,
               cu condiția ca aceste dobânzi, alte sume cuvenite și plăți să facă în continuare obiectul alineatului (1).

         (5)   Derogările menționate la alineatul (3) literele (a), (b) și (c) pot să fie acordate după notificarea comitetului pentru sancțiuni de către statul membru în cauză cu privire la intenția sa de a autoriza, după caz, accesul la astfel de fonduri și resurse economice, precum și în lipsa unei decizii nefavorabile din partea comitetului pentru sancțiuni în termen de trei zile lucrătoare de la notificarea respectivă.
   Articolul 7
   Consiliul întocmește lista din anexă și o modifică în conformitate cu constatările comitetului pentru sancțiuni.
   Articolul 8
   Prezenta decizie se revizuiește, se modifică sau se abrogă, după caz, în conformitate cu deciziile relevante ale Consiliului de Securitate al Organizației Națiunilor Unite.
   Articolul 9
   Prezenta decizie intră în vigoare la data adoptării.
   Articolul 10
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 martie 2010.

            Pentru Consiliu

            Președintele

         D. LÓPEZ GARRIDO

      (1)  JO L 46, 17.2.2009, p. 73.

      ANEXĂ
      Lista persoanelor și a entităților menționate la articolul 3